craciuncg/RoMedQA_v1 huggingface dataset:
Manifestările electrice ale contracției musculare:
1. se datorează fenomenelor biochimice
2. sunt inițiate prin mecanismul de cuplare excitație-contracție
3. sunt reprezentate de potențialul de acțiune al fibrei musculare
4. sunt reprezentate grafic printr-o secusă
5. se pot înregistra cu ajutorul miografului
Răspuns corect: 3
Care dintre următoarele organe nu este considerat glandă endocrină, deși conține celule ce secretă hormoni?
1. timusul
2. epifiza
3. testiculul
4. ovarul
5. rinichiul
Răspuns corect: 5
Despre ventriculul IV nu se poate face următoarea afirmație:
1. comunică cu ventriculul lateral prin orificiile interventriculare
2. comunică cu canalul ependimar
3. comunică cu ventriculul III prin apeductul mezencefalic
4. este situat între trunchiul cerebral și cerebel
5. conține lichid cefalo-rahidian
Răspuns corect: 1
Receptorii maculari din utriculă și saculă detectează:
1. cei din saculă accelerația orizontală
2. viteza de deplasare la nivelul capului
3. cei din utriculă accelerația verticală
4. viteza de deplasare a corpului
5. cei din utriculă accelerația orizontală
Răspuns corect: 5
Sărurile biliare lipsesc din:
1. hepatocite
2. enterocitele din ileon
3. canalicule biliare
4. micelii
5. limfă
Răspuns corect: 5
Următoarea afirmație este CORECTĂ:
1. valvele atrioventriculare sunt legate direct de mușchii papilari
2. venele superficiale însoțesc arterele și se varsă în venele profunde
3. dacă se produce aglutinare prin amestecul unei picături de sânge cu ser antiRh+, atunci individul este Rh negativ
4. depolarizarea atrială nu se observă pe EKG deoarece se suprapune depolarizării ventriculare
5. în spatele aortei și anterior de coloana vertebrală urcă cel mai mare colector limfatic
Răspuns corect: 5
Alegeți varianta falsă:
1. în emfizemul pulmonar capacitatea de difuziune la nivelul membranei alveolo-capilare crește
2. respirația Cheyne-Stokes constă în scăderea amplitudinii mișcărilor respiratorii, urmată de apnee
3. în emfizemul pulmonar scade numărul capilarelor pulmonare
4. în fibroza pulmonară țesutul pulmonar funcțional este înlocuit cu țesut fibros
5. vaccinarea antigripală reduce numărul de cazuri de gripă
Răspuns corect: 1
Pelvisul renal:
1. este un sac pliabil și are trei orificii, două spre uretere și unul spre uretră
2. este poziționat inferior de vezica urinară
3. este format prin convergența calicelor mari
4. are aproximativ 25-30 cm și transportă urina prin unde peristaltice
5. niciun răspuns corect
Răspuns corect: 3
Următoarele afirmații despre vezica urinară sunt corecte, cu o excepție:
1. corpul vezical este cea mai mare parte a vezicii în care se acumulează urina
2. prezintă un sfincter extern care este alcătuit din mușchi neted, controlat voluntar
3. sfincterul extern este controlat de către sistemul nervos și poate preveni micțiunea
4. este o cavitate cu pereți alcătuiți din musculatură netedă
5. colul vezical (trigonul) se continuă în jos cu uretra
Răspuns corect: 2
Afirmația falsă este:
1. neuronii multipolari au o formă stelată, piramidală, sau piriformă și prezintă numeroase prelungiri dendritice și un axon
2. apariția unui potențial de acțiune într-o zonă a membranei neuronale determină apariția unui nou potențial de acțiune în zona vecină
3. arahnoida are o structură conjunctivă și este separată de dura mater printr-un spațiu care conține lichid cefalorahidian (LCR)
4. protoneurontil căii tactile grosiere protopatice se află in ganglionul spinal
5. neuronii intercalari (de asociație) fac legătura între neuronii senzitivi și motori
Răspuns corect: 3
Testosteronul și estrogenul au în comun:
1. cresc depozitele de proteine din țesuturi
2. stimulează dezvoltarea caracterelor sexuale masculine
3. acționează asupra gonadelor, precum testiculele și uterul
4. inhibă producția de LH
5. niciun răspuns corect
Răspuns corect: 1
Despre manifestările chimice ale contracției musculare se poate face următoarea afirmație:
1. metabolismul muscular este aerob în primele 45-90 s ale unui efort muscular
2. după primele două minute de efort se declanșează metabolismul anaerob
3. manifestările chimice ale contracției musculare preced mecanismul de cuplare excitație - contracție
4. în prima perioadă a efortului muscular, aparatul cardiovascular se adaptează la condițiile de efort pentru a regla aportul de oxigen
5. procesele mecanice de contracție furnizează energia necesară desfășurării proceselor chimice
Răspuns corect: 4
Despre epiteliile de acoperire se poate afirma:
1. unistratificat pavimentos se găsește în tunica medie a vaselor de sânge
2. pluristratificat pavimentos keratinizat se găsește la nivelul mucoasei bucale
3. pluristratificat de tranziție se găsește în uroteliu
4. simplu cubic se găsește în mucoasa ureterelor
5. pseudounistratificat cilindric se găsește în epiteliul bronhiolelor
Răspuns corect: 3
Următoarea enzimă acționează la un pH de 2,5:
1. chimiotripsina
2. α-amilaza pancreatică
3. colesterol-lipaza
4. tripsina
5. pepsina
Răspuns corect: 5
Volumul pulmonar rezidual reprezintă:
1. cantitatea suplimentară de aer care poate fi inspirată peste volumul curent
2. cantitatea suplimentară de aer care poate fi expirată după o expirație de repaus
3. volumul de aer care rămâne în plămân după o expirație normală
4. volumul de aer inspirat în timpul unei respirații normale
5. volumul de aer care rămâne în plămân după o expirație forțată
Răspuns corect: 5
Dilatarea vaselor de sânge:
1. este un fenomen ireversibil
2. în mușchi, este determinată de epinefrină, principalul vasodilatator simpatic
3. este controlată de centrii supramedulari
4. determină o scădere a diametrului vascular
5. niciun răspuns corect
Răspuns corect: 3
Insulina are următorul efect metabolic:
1. crește lipoliza în țesutul adipos
2. crește gluconeogeneza
3. crește sinteza enzimelor lipogenetice
4. scade lipogeneza hepatică
5. scade glicoliza musculară
Răspuns corect: 3
Despre micțiune este adevărat că:
1. în timpul micțiunii, presiunea din vezica urinară scade foarte mult
2. stimularea parasimpatică contractă sfincterul vezical intern
3. este un reflex spinal somatic
4. reflexul de micțiune se autoamplifică
5. niciun răspuns corect
Răspuns corect: 4
Presiunea arterială nu depinde de:
1. rezistența periferică
2. gravitație
3. volemie
4. elasticitatea pereților vasculari
5. debitul cardiac
Răspuns corect: 2
Avem următoarea secvență de ADN: GATACCTAC:
1. bazele azotate ale lanțului de nucleotide complementar secvenței de ADN date sunt menținute împreună prin legături puternice de hidrogen
2. în transcripție enzima cheie este adn polimeraza
3. în secvența de ARNm vom avea următorul lanț de nucleotide: CUAUGGAUG
4. secvența dată conține 3 anticodoni
5. niciun răspuns corect
Răspuns corect: 3